CELEX: 31993R1608
Language: el
Date: 1993-06-26 00:00:00
Title: ΚΑΝΟΝΙΣΜΟΣ (ΕΟΚ) αριθ. 1608/93 ΤΟΥ ΣΥΜΒΟΥΛΙΟΥ της 24ης Ιουνίου 1993 για την επιβολή αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής

Avis juridique important

|

31993R1608

ΚΑΝΟΝΙΣΜΟΣ (ΕΟΚ) αριθ. 1608/93 ΤΟΥ ΣΥΜΒΟΥΛΙΟΥ της 24ης Ιουνίου 1993 για την επιβολή αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής  

Επίσημη Εφημερίδα αριθ. L 155 της 26/06/1993 σ. 0002 - 0004

ΚΑΝΟΝΙΣΜΟΣ (ΕΟΚ) αριθ. 1608/93 ΤΟΥ ΣΥΜΒΟΥΛΙΟΥ της 24ης Ιουνίου 1993 για την επιβολή αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της ΑϊτήςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Εκτιμώντας:  ότι το Συμβούλιο Ασφαλείας των Ηνωμένων Εθνών αποφάσισε ότι η συνέχιση της κατάστασης στην Αϊτή απειλεί τη διεθνή ειρήνη και ασφάλεια στην περιοχή- ότι η Κοινότητα και τα κράτη μέλη της που συνήλθαν στα πλαίσια της πολιτικής συνεργασίας, εξέφρασαν επανειλημμένα την ανησυχία τους για τη συνεχιζόμενη απουσία δημοκρατικών θεσμών και κράτους δικαίου στην Αϊτή και την ανάγκη για αποτελεσματική δράση με  σκοπό να λήξει αυτή η κατάσταση- ότι το το Συμβούλιο Ασφαλείας, δρώντας στα πλαίσια του κεφαλαίου VII του χάρτη των Ηνωμένων Εθνών ενέκρινε, στις 16 Ιουνίου 1993, το ψήφισμα 841/1993 που υποχρεώνει όλα τα κράτη να περιορσίσουν ορισμένες εμπορικές συναλλαγές με την Αϊτή σύμφωνα με τις  παραγράφους 5 έως 14 του ψηφίσματος για να επιτύχουν την επίλυση της κρίσης στην Αϊτή την οποία επιθυμεί η διεθνής κοινότητα- ότι το Συμβούλιο Ασφαλείας έχει επίσης αποφασίσει ότι αυτός ο περιορισμός εφαρμόζεται παρά την ύπαρξη οποιωνδήποτε δικαιωμάτων ή υποχρεώσεων που απορρέουν ή επιβάλλονται από οποιαδήποτε διεθνή συμφωνία ή σύμβαση που έχει συναφθεί πριν από τις 23 Ιουνίου  1993 ή οποιασδήποτε έγκρισης ή άδειας χορηγήθηκε πριν από την ημερομηνία αυτή και, ως εκ τούτου, η τέταρτη σύμβαση ΑΚΕ-ΕΟΚ, της οποίας η Κοινότητα και η Αϊτή είναι συμβαλλόμενα μέρη, δεν αποτελεί εμπόδιο στην εφαρμογή της εν λόγω απόφασης του Συμβουλίου  Ασφαλείας- ότι η Κοινότητα και τα κράτη μέλη της, συνελθόντα στα πλαίσια της πολιτικής συνεργασίας, εξέφρασαν την πλήρη υποστήριξή τους για τα μέτρα που αποφάσισε το Συμβούλιο Ασφαλείας- ότι, υπ' αυτές τις συνθήκες, η Κοινότητα πρέπει να περιορίσει τις εμπορικές συναλλαγές της με την Αϊτή- ότι η Κοινότητα και τα κράτη μέλη της συμφώνησαν να προσφύγουν σε κοινή πράξη μεταξύ άλλων για να εξασφαλίσουν την ενιαία εφαρμογή στην Κοινότητα ορισμένων από τα μέτρα που αποφάσισε το Συμβούλιο Ασφαλείας,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Από τις 23 Ιουνίου 1993, 00.01 EST (ώρα Νέας Υόρκης), απαγορεύονται τα ακόλουθα:  α) η πώληση ή προμήθεια πετρελαίου και πετρελαϊκών προϊόντων που απαριθμούνται στο παράρτημα, σε κάθε πρόσωπο ή οργανισμό στην Αϊτή ή σε κάθε πρόσωπο ή οργανισμό για τους σκοπούς οποιαδήποτε εμπορικής δραστηριότητας, η οποία διεξάγεται στην Αϊτή ή  διευθύνεται από την Αϊτή- β) κάθε δραστηριότητα της οποίας στόχος ή αποτέλεσμα είναι η να προωθήσει άμεσα ή έμμεσα τις συναλλαγές που αναφέρονται στο στοιχείο α)- γ) η είσοδος στο έδαφος ή στα χωρικά ύδατα της Αϊτής οποιουδήποτε μεταφορικού μέσου που μεταφέρει πετρέλαιο ή πετρελαϊκά προϊόντα που απαριθμούνται στο παράρτημα.   Άρθρο 2  Η απαγόρευση που επιβάλλεται από το άρθρο 1 δεν εφαρμόζεται στην εξαγωγή πετρελαίου ή πετρελαϊκών προϊόντων, συμπεριλαμβανομένου του προπανίου για μαγειρικούς σκοπούς, όταν επιτρέπεται κατ' εξαίρεση και κατά περίπτωση στα πλαίσια μιας  διαδικασίας μη διατύπωσης αντίρρησης της Επιτροπής του Συμβουλίου Ασφαλείας των Ηνωμένων Εθνών που θεσπίζεται στην παράγραφο 10 του ψηφίσματος 841/1993.   Άρθρο 3  Η πώληση ή προμήθεια στην Αϊτή πετρελαίου και πετρελαϊκών προϊόντων που δεν απαγορεύονται βάσει του άρθρου 1, υπόκεινται σε προηγούμενη άδεια που εκδίδεται από τις αρμόδιες αρχές των κρατών μελών.   Άρθρο 4  Το άρθρο 1 εφαρμόζεται παρά τα οποιαδήποτε δικαιώματα ή υποχρεώσεις που απορρέουν ή επιβάλλονται από οποιαδήποτε διεθνή συμφωνία ή σύμβαση που έχει συναφθεί πριν από τις 23 Ιουνίου 1993 ή οποιοδήποτε έγκριση ή άδεια που χορηγήθηκε πριν από την  ημερομηνία αυτή.   Άρθρο 5  Κάθε κράτος μέλος καθορίζει τις κυρώσεις οι οποίες πρέπει να επιβάλλονται σε περίπτωση παραβίασης των διατάξεων του παρόντος κανονισμού.   Άρθρο 6  Ο παρών κανονισμός εφαρμόζεται εντός του εδάφους της Κοινότητας, συμπεριλαμβανομένου του εναερίου χώρου της και σε οποιοδήποτε αεροσκάφος ή σκάφος το οποίο υπάγεται στη δικαιοδοσία ενός κράτους μέλους, καθώς και σε οποιοδήποτε πρόσωπο,  οπουδήποτε, το οποίο είναι υπήκοος ενός κράτους μέλους και σε οποιοδήποτε οργανισμό, οπουδήποτε, ο οποίος έχει συσταθεί ή συγκροτηθεί σύμφωνα με το δίκαιο ενός κράτους μέλους.   Άρθρο 7  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 24 Ιουνίου 1993.  Για το Συμβούλιο Ο Πρόεδρος B. WESTH    ΠΑΡΑΡΤΗΜΑ   "" ID="01">2709> ID="02">Λάδια ακατέργαστα, από πετρέλαιο ή από ασφαλτούχα ορυκτά (ακατέργαστο πετρέλαιο)"> ID="01">2710> ID="02">Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια. Παρασκευάσματα που δεν κατονομάζονται  ούτε περιλαμβάνονται αλλού, που περιέχουν κατά βάρος 70 % ή περισσότερο λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό"> ID="01">2711> ID="02">Αέρια πετρελαίου και άλλοι αέριοι υδρογονάνθρακες">  ID="01">2712 10> ID="02">Βαζελίνη"> ID="01">2712 20 00> ID="02">Παραφίνη που περιέχει κατά βάρος λιγότερο του 0,75 % λάδι"> ID="01">ex 2712 90> ID="02">"Slack wax", "scale wax""> ID="01">2713> ID="02">Οπτάνθρακας (κοκ) από πετρέλαιο, άσφαλτος από  πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών"> ID="01">2714> ID="02">Άσφαλτοι εν γένει φυσικές. Σχίστες και άμμος, ασφαλτούχα. Ασφαλτίτες και πετρώματα ασφαλτούχα"> ID="01">2715> ID="02">Μείγματα ασφαλτικά με βάση τη  φυσική άσφαλτο εν γένει, την πίσσα του πετρελαίου, την ορυκτή πίσσα ή το υπόλειμμα αυτής (π.χ. μαστίχες ασφαλτούχες, "cut-backs")"> ID="01">2901> ID="02">Υδρογονάνθρακες άκυκλοι"> ID="01">2902 11 00> ID="02">Κυκλοεξάνιο"> ID="01">2902 20>  ID="02">Βενζόλιο"> ID="01">2902 30> ID="02">Τολουόλιο"> ID="01">2902 41 00> ID="02">ο-Ξυλόλιο"> ID="01">2902 42 00> ID="02">μ-Ξυλόλιο"> ID="01">2902 43 00> ID="02">π-Ξυλόλιο"> ID="01">2902 44> ID="02">Ισομερή του ξυλολίου σε μείγμα"> ID="01">2902  50 00> ID="02">Στυρόλιο"> ID="01">2902 60 00> ID="02">Αιθυλοβενζόλιο"> ID="01">2902 70 00> ID="02">Κουμένιο"> ID="01">2905 11 00> ID="02">Μεθανόλη (μεθυλική αλκοόλη)"> ID="01">3403 19 00> ID="02">Παρασκευάσματα λιπαντικά (στα οποία περιλαμβάνονται  και τα λάδια κοπής, τα παρασκευάσματα για την απελευθέρωση του παξιμαδιού της βίδας, παρασκευάσματα αντισκωριακά ή αντιδιαβρωτικά και τα παρασκευάσματα για το ξεκαλούπωμα, με βάση τα λιπαντικά) και παρασκευάσματα των τύπων που χρησιμοποιούνται στην  επεξεργασία με λάδι ή με λίπος των υφαντικών υλών του δέρματος, των γουνοδερμάτων ή άλλων υλών, με εξαίρεση εκείνα που περιέχουν σαν βασικά συστατικά 70 % ή περισσότερο κατά βάρος λάδια από πετρέλαιο ή από ασφαλτούχα ορυκτά που δεν θεωρούνται βασικά  συστατικά"> ID="01">3811 21 00> ID="02">Προσθετικά για λιπαντικά που περιέχουν λάδια πετρελαίου ή ασφαλτούχων ορυκτών"> ID="01">3823 90 10> ID="02">Σουλφονικά άλατα πετρελαίου, με εξαίρεση τα σουλφονικά άλατα πετρελαίου μετάλλων, αλκαλίων, αμμωνίου ή  αιθανολαμινών. Σουλφονικά οξέα λαδιών ασφαλτούχων ορυκτών, θειοφαινικά και τα άλατα αυτών ">